Laupäeval kella 19 paiku sai häirekeskus teate, et Võrtsjärvel kukkus paadist vette kaks meest. Paadis olnud kolmas mees aitas ühe kaaslase veest välja, kuid teist ei õnnestunud järgnenud otsingute käigus leida.
Täna päeval leidis juhuslik järvel olija mehe surnukeha, mis toodi kaldale ja saadeti täpse surma põhjuse selgitamiseks ekspertiisi.
Häirekeskus sai õnnetusest teate laupäeval kell 18.53. Paadis olnud kolmas mees aitas ühe mehe veest välja, kuid teist meest ei õnnestunud päästa.
Õnnetuse põhjustas esialgsetel andmetel tugev tuul, mis tõi kaasa lainetuse.